**Orologiu cu statui**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pietrele deschid un ochi de piatră,

oasele deschid un ochi de os.

Câte-un bot au câinii-n loc de ochi, și latră

din trei boturi, generos.

E un schimb de ochi mereu în aer.

Ochiul de pisică trece-n frunze.

Frunzele foșnesc cu dulce vaier

în orbitele pisicilor lehuze.

Eu rămân cu pleoapele deschise, aburite.

Ochiul meu sticlește-n turnul primăriei,

și, deodată, simt cum prin orbite

cu un prunc în brațe-apar statuile Mariei.